ไข่นกกระทา

ไข่นกกระทา เป็นไข่ของนกประเภทนกคุ่มหรือนกกระทา มีลักษณะคล้ายกับไข่ไก่ แต่มีขนาดเล็กกว่ามากและมีจุดเด่นคือ มีจุดแต้มหรือลายประสีต่าง ๆ บนเปลือกไข่อันเป็นสีตามธรรมชาติ ที่ธรรมชาติสร้างไว้สำหรับให้หลบซ่อนจากสัตว์กินเนื้อที่จะมาขโมยไข่ไปกิน

ไข่นกกระทามีความสำคัญต่อมนุษย์ในฐานะเป็นอาหารเช่นเดียวกับไข่ไก่หรือไข่เป็ด ได้รับความนิยมไปทั่วโลกทั้งอเมริกาเหนือ ยุโรปตะวันตก หรือเอเชีย ในอาหารญี่ปุ่น จะปรุงดิบหรือปรุงสุกในซุชิเป็นทะมะโกะ และพบได้ในกล่องอาหารมื้อกลางวัน ในอาหารจีน ไข่กระทาก็นิยมใส่ในกระเพาะปลากระเพาะปลา ในเวียดนามและประเทศไทย ไข่นกกระทาสามารถปรุงเป็นขนมหรืออาหารรับประทานเล่นที่สามารถซื้อได้ตามริมทางเท้า

ไข่นกกระทาหนึ่งฟองจะให้ปริมาณพลังงาน 15–17 กิโลแคลอรี ซึ่งนับว่าใกล้เคียงกับไข่ไก่เมื่อเทียบในปริมาณเท่ากัน (100 กรัม) มีโปรตีน 13.3 (กรัม) ไขมัน 12.0 (กรัม) แคลเซียม 153 (มิลลิกรัม) เหล็ก 3.5 (มิลลิกรัม) คอเลสเตอรอล 508 (มิลลิกรัม) ซึ่งเหมาะสำหรับเด็กหรือผู้ที่มีอายุไม่เกิน 35 ปี

อ้างอิง

น
หมวดหมู่:อาหารข้างถนน
หมวดหมู่:เนื้อสัตว์รมควัน